Naziv županije: **BRODSKO POSAVSKA**

Naziv škole: **Osnovna škola „Matija Gubec“ Cernik**

Sjedište i adresa: **35 404 Cernik, Školska 20**

Klasa: 400-02/23-01/02

Ur.br.: 2178-16-1-23-1

Broj RKP: 9265

Matični broj škole: 03000311

OIB škole: 35438941018

Razina: 31

Šifra dj.:8520

Razdjel:000

**OBRAZLOŽENJE FINANCIJSKOG PLANA ZA 2024. GODINU TE PROJEKCIJA ZA 2025. I 2026. GODINU**

1. **Sažetak djelokruga rada proračunskog korisnika**

Osnovna škola „Matija Gubec“ Cernik obavlja javnu djelatnost sukladno Zakonu o odgoju i obrazovanju u osnovnoj i srednjoj školi. U školi se izvodi redovna, izborna, dodatna nastava, dopunska nastava i izvannastavne aktivnosti, sukladno Predmetnim kurikulumima, Godišnjem planu i programu rada Škole te Školskom kurikulumu za svaku školsku godinu.

Školu pohađa 201 učenik raspoređen u 18 razrednih odjela, od toga u matičnoj školi 6 odjela razredne nastave i 8 odjela predmetne nastave, po jedan kombinirani razred razredne nastave u dvije područne škole te jedan čisti odjel u PŠ Baćindol i PŠ C.Šagovina . Jedan učenik pohađa nastavu u kući. Nastava se odvija u jednoj smjeni, u petodnevnom radnom tjednu.

1. **Obrazloženje programa rada školske ustanove**

Prioritet škole je kvalitetno obrazovanje i odgoj učenika što ostvarujemo na sljedeći način:

* stalnim usavršavanjem učitelja (seminari, stručni skupovi, aktivi) i podizanjem nastavnog standarda na višu razinu
* poticanjem učenika na izražavanje kreativnosti, talenata i sposobnosti kroz uključivanje u slobodne aktivnosti, natjecanja, prijave na literarne i likovne natječaje, školske projekte, priredbe i manifestacije u školi i šire
* organiziranjem zajedničkih aktivnosti učenika i učitelja tijekom izvannastavnih aktivnosti i druženja kroz kolektivno upoznavanje kulturne i duhovne baštine
* poticanjem razvoja pozitivnih vrijednosti

1. **Zakonske i druge podloge na kojima se zasniva program rada škole**

* Zakon o odgoju i obrazovanju u osnovnoj i srednjoj školi, (NN br. 87/08., 86/09., 92/10., 90/11., 5/12., 16./12., 86/12., 126./12., 94./13., 152./14., 07/17., 68/18., 98/19. i 64/20.)
* Zakon o ustanovama, (NN br. 76/93., 29/97., 47/99., 35/08. i 127/19.)
* Zakon o proračunu, (NN br. 87/08., 136./12., 15./15. i 144/21),
* Pravilnik o proračunskim klasifikacijama (NN br. 26/10., 120/13. i 01/20.)
* Pravilnik o proračunskom računovodstvu i računskom planu (NN br. 114/10., 31/11., 124./14.,115/15, 87/16., 3/18. 126/19. i 108/20.)
* Godišnji plan i program rada škole 2023./2024.,
* Školski kurikulum Osnovne škole „Matija Gubec“ Cernik

1. **Usklađenost ciljeva, strategije programa s dokumentima dugoročnog razvoja**

Školske ustanove ne donose strateške, već godišnje operativne planove, a prema planu i programu koje je donijelo Ministarstvo znanosti i obrazovanja. Vertikala usklađivanja ciljeva i programa MZO-a - jedinice lokalne (regionalne) samouprave - školske ustanove još nije provedena.

Uzrok mnogim odstupanjima u izvršenju financijskog plana je, na primjer, pomak određenih aktivnosti unutar školske godine iz jednog polugodišta u drugo, što uzrokuje promjene u izvršenju financijskog plana za dvije fiskalne godine.

1. **Ishodište i pokazatelji na kojima se zasnivaju izračuni i ocjene potrebnih sredstava za provođenje programa**

**Izvori sredstava za financiranje rada škole su:**

* Opći prihodi i primici
* Vlastiti prihodi
* Prihodi za posebne namjene
* Pomoći
* Donacije

**Opći prihodi i primici**

Prihodi za financiranje minimalnog financijskog standarda javnih potreba osnovnog školstva prema utvrđenim kriterijima: po učeniku 47,78 €, po razrednom odjelu 318,53 €, po osnovnoj školi 3.344,61 €, po područnoj školi 1.114,87 €, po računalu 31,85 € godišnje. Odobrena financijska sredstva koriste se za podmirivanje naknade troškova zaposlenih (službena putovanja, stručno usavršavanje), uredski materijal i ostale materijalne rashode, sitni inventar, usluge telefona i pošte, usluge promidžbe i informiranja, komunalne usluge, premije osiguranja, ostale usluge, intelektualne usluge, računalne usluge, reprezentaciju, članarine, financijske usluge i ostale nespomenute rashode.

Brodsko-posavska županija također osigurava sredstva za stvarne rashode energije, hitne intervencije, pedagošku dokumentaciju, prijevoz učenika, zakupnine i najamnine i zdravstvene preglede djelatnika.

**Vlastiti prihodi**

Vlastite prihode čine prihodi od iznajmljivanja školskog stana i školske sportske dvorane. Od travnja 2023 sa radom je počela i sunčana fotonaponska elektrana i taj prihod evidentiramo kao vlastiti. Iz tog prihoda podmirujemo dio troškova za električnu energiju. Ostali vlastiti prihodi će se koristiti za nabavu nefinancijske imovine i za financiranje aktivnosti iz Programa rada škole.

**Prihodi za posebne namjene**

Namjenski prihodi od sufinanciranja obuhvaćaju prihode od uplata roditelja za osiguranje učenika i naknadu štete za izgubljene i oštećene udžbenike te se za tu namjenu i utroše.

**Pomoći**

* Pomoći iz državnog proračuna - za financiranje plaća i ostalih materijalnih prava zaposlenika, za mentorstvo te organizaciju i održavanje Susreta malih pjesnika Slavonije i Baranje, financiranje udžbenika, lektire i stručne literature, nabavu higijenskih potrepština za djevojčice, prehrana u školi za sve učenike
* Tekući prijenosi između proračunskih korisnika – Osiguranje školske prehrane za djecu u riziku od siromaštva koje je trajalo do kraja školske godine 2022./2023., Pomoćnici u nastavi
* Pomoći BPŽ – Školska shema – mlijeko i mliječni proizvodi za sve učenike škole. Školski medni dan za učenike prvih razreda.

**6. Izvještaj o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini**

Školska godina 2022./2023. započela je 5. rujna 2022., a završila 21. lipnja 2023. godine.

Nastava se odvijala u jednoj smjeni, za čega je osiguran dovoljan broj učionica.

Sva postojeća oprema te nastavna sredstva i pomagala redovito se održavaju i u funkciji su.

214 učenika je uspješno završio školsku godinu.

Na županijskoj razini natjecanja sudjelovali su učenici iz sljedećih nastavnih predmeta: Informatike, Vjeronauka, Geografije, Kemije, Lidrana, Tehničke kulture te iz pet sportskih disciplina.

Provedeno je i međunarodno natjecanje iz Informatike „Dabar“ i nacionalni kviz „Čitanjem do zvijezda“.

Susreti malih pjesnika Slavonije i Baranje, kao tradicionalni blagdan štokavske riječi, u petak 26. studenoga obilježili su 29. obljetnicu svoga postojanja.

Individualno stručno usavršavanje (praćenje stručne, didaktičke i metodičke kao i pedagoške

literature) svaki učitelj je ostvario tijekom nastavne godine u iznosu od minimalno 40 sati godišnje.

Svi su učitelji bili sudionici stručnog usavršavanja u školi (pedagoške teme) te su sudjelovali

na županijskim stručnim vijećima.

Cernik, 4. listopada 2023.

.

Ravnateljica Škole:

Reza Benković